# 卷第十八

## 大 肠 腑

痰饮第六(论一首，方四十一首，灸法一首)

心下痰饮，胸胁支满，目眩，**甘草汤**主之。方：

甘草二两 桂心 白术各三两 茯苓四两

上四味，㕮咀，以水六升宿渍，煮取三升，去滓。服一升，日三。小便当利。

治卒头痛如破，非中冷，又非中风，其痛是胸膈中痰厥气上冲所致，名为厥头痛，吐之即差。方：

单煮茗作饮二三升许，适冷暖，饮二升，须臾擿即吐，吐毕又饮，如此数过。剧者须吐胆乃止。不损人，而渴则差。